CONVENIO COLECTIVO DA EMPRESA PRODUCTOS CONGELADOS, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 25/04/2018)

Visto o Acordo da Comisión Negociadora polo que se aproba o texto do convenio colectivo da empresa PRODUCTOS CONGELADOS, S. A., subscrito en representación da parte económica, por unha representación da empresa, e da parte social polo comité de empresa, en data 23 de xuño do 2017. Primeiro.- Dito Acordo foi presentado na Xefatura Territorial de Vigo en data 17 de xaneiro do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé O presente convenio afecta á empresa PRODUCTOS CONGELADOS, S. A., con centro de traballo en Vigo. Este convenio afecta a todos os traballadores e traballadoras que presten os seus servizos na devandita empresa, tanto aos/as que formen parte do cadro de persoal no momento de asinar o convenio como a aqueles e aquelas que entren nela con posterioridade. O presente convenio entrará en vigor dende 01 de xaneiro de 2017 e deberá ser publicado no Boletín Oficial da Provincia, unha vez homologado polas autoridades laborais. A duración do Convenio será de tres anos, producíndose a súa denuncia automaticamente unha vez finalizada a súa vixencia o 31 de decembro de 2019. En caso de non chegar a acordos na negociación do convenio manterase a ultractividade do mesmo. O conxunto das condicións pactadas neste convenio absorverá e compensará aquelas melloras que puidesen establecerse polas disposicións legais vixentes en cada momento. Todas as condicións económicas establecidas neste convenio teñen carácter de mínimas e son as que figuran nas táboas salariais anexas. Para a interpretación e vixilancia das condicións xerais pactadas neste convenio, crearase unha comisión paritaria composta por: En caso de existir discrepancias entre as partes e non lograr chegar a un acordo, e unha vez transcorrido o prazo de negociación establecido polo Real Decreto-lei 7/2011 esta comisión paritaria someterase a unha arbitraxe no AGA, de non chegar a acordo someteranse á xurisdición laboral competente. A Empresa elaborará un Rexistro para o persoal do turno de noite que desexe pasar ao día. A decisión sobre o cambio estará condicionada ao posto e categoría do traballador ou traballadora e á valoración final da Empresa. A organización práctica do traballo, respectando a lexislación vixente en cada momento, é facultade da dirección da empresa e por delegación dos seus mandos ou representantes legais. Todo isto sen mingua das funcións de información que as mesmas disposicións legais atribúan aos e ás representantes das traballadoras, comité de empresa e seccións sindicais, cando for o caso. A empresa, cando haxa traballos extras en vacacións ou outros períodos, adxudicará con prioridade, eses traballos, ao persoal de PROCSA. A dirección da empresa está obrigada a informar ao Comité das vacantes producidas e dos postos de nova creación. Non se entenderán como postos de nova creación as contratacións temporais cuxa duración prevista sexa inferior a un ano, sen prexuizo da entrega da copia básica do contrato, tal como dispón o artigo 8.3º do Estatuto dos Traballadores. Para a admisión de novo persoal se terá en consideración aos fillos, fillas e familiares dos traballadores e traballadoras da Empresa, sempre e cando reúnan as características do posto de traballo a cubrir e se adapten á política salarial vixente en cada momento. Para este propósito, a Empresa elaborará un Rexistro onde se deben apuntar os e as aspirantes. A decisión final sobre a contratación é exclusiva da Empresa. A empresa comprométese a manter un mínimo do 75% da plantilla baixo contrato de duración indefinida. Os grupos profesionais quedan establecidos nas táboas anexas A empresa procurará empregar ao persoal cuxa capacidade física ou intelectual quede reducida por idade ou outros motivos ocorridos antes da xubilación, en destinos adecuados ás súas condicións reais. Igual criterio seguirase coas persoas que se atopen na situación de invalidez parcial para a súa profesión habitual. Cada traballador e traballadora deberá desempeñar basicamente as funcións propias do seu posto de traballo. Non obstante, se estas funcións non ocupasen plenamente a súa xornada laboral, estas e estes realizarán os traballos que lles asignen, sempre de acordo coa súa experiencia, formación e clasificación profesional. É deber básico de todo o persoal cumprir coas obrigas completas do seu traballo, de conformidade coas regras de boa fe e dilixencia, así como observar as medidas de seguridade e hixiene e os procedementos de calidade que se adopten. Concederase nun prazo non superior a un mes cando se trate do coidado dun familiar até o segundo grao de cosanguinidade ou afinidade, que por razóns de idade, accidente, enfermidade ou discapacidade non poida valerse por si mesmo e non desempeñe actividade retribuída (caso recollido na Lei de Igualdade que modifica o apartado 3 do artigo 46 do Estatuto dos Traballadores). A reincorporación ao posto de traballo será facilitada pola empresa nun prazo non superior a un mes dende a solicitude do traballador ou traballadora, que non pode superar en dous anos a excedencia por este motivo. Todo o persoal afectado por este Convenio desfrutará dun período anual de vacacións de vintedous dias laborables, o persoal de fabricación desfrutará un mínimo de 10 días laborables no mes de xullo. No mes de agosto haberá unha semana completa coincidindo cos festivos 15 e 16, cando coincidan entre semana de luns a venres. O resto dos días serán repartidos nas pontes, tendo unha semana completa na Semana Santa. Dos vintedous días laborables quedan excluídos os días 24 e 31 de decembro, ambos os dous quedan fixados como días de vacacións. Así mesmo, o persoal se compromete a traballar eses días naqueles casos de extraordinaria e urxente necesidade. O turno da noite, cando o 24 e 31 coincidan na semana laboral traballarán o domingo anterior ao 24, quedando exentos da xornada laboral correspondente na semana do 31; sempre e cando non sexan recuperables en periodos vacacionais. O resto de persoal, OFICINAS, MANTEMENTO, ALMACEN, FRIGORIFICO, desfrutarán estes vintedous días de acordo cos seus responsables de departamento. O persoal que en período oficial de vacacións se encontrase en situación de I. T. poderá desfrutar das súas vacacións durante o resto do ano, nas datas acordadas pola Empresa. Se durante o desfrute das vacacións, o/a traballador/a xustificase ter sufrido internamento clínico, non se computarán para efectos de vacacións os días que durase o internamento. Neste suposto, os días de vacacións pendentes desfrutaranse cando as necesidades do servizo o permitan. Todo o persoal afecto a este departamento realizará, dende o día 15 de xuño ao 15 de setembro, ambas as dúas inclusive, unha xornada extraordinaria de traballo con horario de 8:00 a 14:45 horas.3. O traballador, logo de aviso e xustificación, poderá ausentarse do traballo, con dereito a remuneración, por algún dos motivos e polo tempo seguinte: A suba salarial será de 1,5 % en todos os conceptos para o ano 2017, do 1,5% en todos os conceptos para o ano 2018 e do 2% en todos os conceptos para o ano 2019. Seguindo a lei vixente, poderán acollerse á xubilación parcial aqueles traballadores e traballadoras que teñan cumpridos os anos requeridos e reúnan as condicións esixidas pola Seguridade Social para cobrar a pensión contributiva de xubilación. A redución da xornada e salario será a establecida pola lei. A empresa xubilará parcialmente, concertando os contratos de relevo esixidos pola lei, a aqueles traballadores e traballadoras que teñan nacido ata o ano 1958 (inclusive). Aqueles nacidos a partires do ano 1959 terán a posibilidade de xubilarse parcialmente sempre e cando cumpran as condicións esixidas pola lei e a empresa dea o seu consentemento. O persoal que na actualidade está baixo contrato relevo, así como os/as que asinen durante a vixencia deste convenio, pasarán a ser indefinidos dende a xubilación total do relevado. O tempo de permanencia no relevo computa a todos os efectos de cumprimento de obrigas e beneficios deste convenio. A Empresa garantirá todos os dereitos dos e das representantes legais das traballadoras/es recoñecidos no Estatuto dos Traballadores, na Lei Orgánica de Liberdade Sindical e demais disposicións lexislativas que estean en vigor ou sexan aprobadas con posterioridade a este Convenio. As horas de reunión entre o Comité de Empresa e os representantes da Empresa non serán computadas como horas sindicais. O crédito horario poderase acumular nun ou varios traballadores mensualmente, sendo requisito a previa comunicación á Empresa. O crédito horario non se computará para o cálculo do índice de absentismo. As traballadoras e traballadores de PROCSA, ademais do dereito recoñecido no artigo 77 do Estatuto dos Traballadores, terán dereito á celebración, dentro da xornada laboral, dunha asemblea ao ano, cunha duración non superior a 30 minutos e producida durante o cambio de turno diurno, entre as 13:45 horas e as 14:15 horas. A convocatoria de desenvolvemento desta asemblea regularase polo disposto no Estatuto dos Traballadores. A Empresa garantirá o cumprimento de todos os dereitos dos traballadores e das traballadoras recoñecidos nas leis vixentes e nas que se aproben durante a vixencia deste convenio. Así mesmo garante a utilización dunha linguaxe non sexista e o cumprimento da lei de igualdade. A Empresa dotará a todo o persoal de dúas prendas de traballo ao ano, podéndose ampliar a outra prenda máis no caso de deterioro xustificado, estando obrigado todo o persoal a procurar o maior coidado na conservación da roupa que se lle entrega. No caso de que algún/ha traballador/a sufra un accidente no seu posto de traballo, a Empresa aboará o complemento necesario para que, sumando á prestación da MUTUA correspondente, tal traballador/a cobre o 100% do salario do Convenio. Inclúese neste apartado que o accidente se produza unha hora antes ou unha hora despois da xornada habitual de traballo. Crearase unha comisión de seguimento do absentismo composta por dous membros do Comité e dous representantes da Empresa. Reunirase, cando menos, semestralmente.26.1 Fondo social: a empresa concederá un fondo social de 1500 € anuais destinado a traballadores/as, e aos seus fillos e fillas, en circunstancias de urxente necesidade. A xestión deste fondo de común acordo entre o Comité e a Dirección da Empresa.26.2 Os traballadores e traballadoras cunha antigüidade de tres anos na empresa poderán pedir o adianto da cantidade equivalente a unha paga extraordinaria. A devolución desta cantidade poderá dividirse descontándoa nas dúas seguintes pagas extraordinarias ou no desconto íntegro da inmediatamente posterior. Non se pode facer uso deste adianto máis que unha vez ao ano e sempre que non sexa solicitado por máis de dez traballadores/as.26.3 Baixas por enfermidade común: a empresa garantirá o cobro do 60% das tres pagas extra daqueles traballadores e traballadoras que alcancen os cinco meses de baixa. Este complemento será abonado ata que, unha vez recuperada a alta, teñan dereito a unha cantidade superior. A Empresa ten concertado un seguro colectivo de vida, mediante a suscrición da correspondente póliza que cubre: Para mellorar as condicións de traballo, para evitar enfermidades e accidentes, para aumentar a eficiencia produtiva e reducir o absentismo laboral acórdase: No caso de tratarse dun membro do Comité, delegada de sección sindical ou afiliada a un sindicato con coñecemento da empresa, aplícase o recollido no Estatuto de Traballadores e demais lei ao respecto.1. Para faltas leves: 2. Para faltas graves: 3. Para faltas moi graves: As faltas leves prescribirán aos dez días, as graves aos vinte días e as moi graves aos sesenta días, contados dende a data na que a dirección da Empresa tivo coñecemento da comisión da falta. En todo caso prescriben aos seis meses de terse cometido. O persoal, en canto chegue á fábrica ten que cambiar a roupa de rúa polo uniforme de traballo adecuado e sempre limpo, cambiándose diariamente se fora preciso e pedindo uniformes para este fin no caso de non chegarlle. Unha vez feito o cambio de roupa e calzado, e recollida a roupa de rúa nas súas taquillas, é obrigatorio o lavado de mans e antebrazos con auga quente e xabón antiséptico. A entrada na nave de fabricación farase sempre co uniforme adecuado e as mans limpas. O uniforme de traballo, na súa totalidade, deben estar perfectamente adaptados durante as horas de traballo, p ara evitar que sexan ensuciados polas mans ou outro calquera contacto, evitando así posíbeis focos de infección. O contacto das mans cos alimentos é sempre perigoso e para tal fin, as veces inevitábel, é preceptivo o uso de guantes de goma. É necesario o lavado de mans e antebrazos con auga quente e xabón antiséptico antes de comezar o traballo, durante o mesmo e sempre que se teña necesidade de efectuar as propias e naturais evacuacións, así como cando se efectúa un cambio de traballo; o secado farase con toallas dun só uso ou sistema similar. As uñas estarán sempre limpas e ben coidadas, recortadas e sen esmalte. Os cepillos de uñas deben ser de plástico con cerdas de nylon, desinfectándose diariamente nunha solución de hipoclorito. Reloxos, aneis, pulseiras, pendentes. non se usarán durante a xornadas de traballo. Os cabelos, que son receptáculos e distribuidores de microorganismos, deben estar coidados e inmobilizados adecuadamente. O persoal masculino terá que coidar a barba. Cada vez que se tuse, estornuda ou fala lánzanse microorganismos ao medio, e por elo é recomendábel usar mascarillas para a boca. En todo momento evitarase que os alimentos se contaminen con transpiración, pelos, cosméticos, medicamentos. Non se aproveitarán os alimentos que caian ao chan. Está prohibido escupir no piso e utilizar os utensilios, envases ou elementos empregados na elaboración dos produtos para tomar bebidas. Tamén está prohibido fumar, comer, mascar chicle. Non se poderá deixar ou depositar roupas, zapatos, botas, delantais. nos locais de fabricaciòn; deixaranse nos lugares previstos para tal fin. Ningunha dependencia da fábrica poderá empregarse para fins distintos dos especificamente determinados. O persoal debe estar exento de enfermidades infecciosas agudas ou crónicas e doutras como eczemas, panadizos, feridas infectadas. non momento da súa contratación. Os cortes, queimaduras e outras superficies erosionadas poden albergar xermes, polo que é obrigatorio cubrir ditas lesións con apósitos impermeábeis. Cando unha lesión estea claramente infectada, como o demostra a inflamación e a formación de pus, tanto en mans como outra calquera parte do corpo, as persoas afectadas non poderán manipular alimentos. Realizaranse exames médicos do persoal, e o control de “portadores”, debendo incluir antíxeno Vi en soro sanguíneo, bactereolóxico de gorxa e nariz para estafilococos coagulasa+ e das feces e urina. Manterase dun xeito permanente a vixilancia e control de todas as medidas hixiénicas. Daranse charlas e c onferencias para explicar as medidas hixiénicas adoptadas, e facilitar así a súa aplicación. Para todo o que estea previsto neste Convenio seguirase o disposto nas leis vixentes. Crease unha Comisión Paritaria, composta por dúas persoas do Comité designadas por este e dúas persoas destinadas pola parte empresarial, para dirimir calquera cuestión derivada da aplicación deste convenio. Dita Comisión Paritaria contará cun prazo de sete días hábiles para responder as cuestións presentadas. Cada unha das partes poderá acudir a esta Comisión co asesoramento que estime oportuno. Obrigatoriamente acudirase á Comisión Paritaria previamente a someterse a calquera outra instancia xudicial ou extraxudicial, en caso de conflito relativo á interpretación deste convenio. En caso de discrepancia entre ambas partes, establécese a obrigatoriedade de acudir ao sistema de mediación establecido no AGA (Acordo Interprofesional Galego sobre procedementos extraxudiciais de solución de conflitos colectivos de traballo). Así mesmo, poderá ser acordado polas partes en conflito o sometemento á arbitraxe do AGA. En especial corresponde á Comisión Paritaria o informe dos procedementos para solucionar de maneira efectiva as discrepancias que poidan xurdir na negociación para a modificación substancial das condicións de traballo establecidas no presente convenio e ao amparo do previsto no art.41.6 do Estatuto dos Traballadores. Someterase a Comisión Tripartita Galega para a Inaplicación de Convenios Colectivos as discrepancias xurdidas entre a empresa e a representación legal das persoas afectadas pola falta de acordo nos procedementos de inaplicación das condicións de traballo previstas no convenio colectivo a que se refire o artigo 82.3 do Estatuto dos/as Traballadores/as cando concorran na empresa causas económicas, técnicas, organizativas ou de produción e non se chegue a un acordo entre a empresa e as persoas representantes dos traballadores e traballadoras para deixar de aplicar as condicións de traballo pactadas no presente convenio. En todo caso, a Comisión Paritaria quedará facultada para informar todo o relativo ao contido mínimo dos convenios a que se refire o art.85.3 do E. T. 1) TÉCNICOS TITULADOS De Grado Superior 1 1.207,30 1.225,41 1.249,92 De Grado Medio 2 1.090,54 1.106,90 1.129,04 2) TÉCNICOS NO TITULADOS Encargado General 3 971,46 986,03 1.005,75 Maestro de Fabricación 4 933,92 947,93 966,89 Jefe de Taller 4 933,62 947,93 966,89 Auxiliar de Laboratorio 7 836,21 848,75 865,72 3) OFICINA TÉCNICA ORGANIZACIÓN Jefes de Primera 3 971,46 986,03 1.005,75 Jefes de Segunda 3 953,93 968,24 987,60 Técnico de Organización de Primera 5 933,92 947,93 966,89 Técnico de Organización de Segunda 5 912,62 926,31 944,84 Auxiliar de Organización 7 836,21 848,75 895,72 4) TÉCNICOS DE PROCESOS DE DATOS Jefes de Proceso de Datos 2 971,46 986,03 1.005,75 Analista 3 953,93 968,24 987,60 Jefe de Explotación 3 953,93 968,24 987,60 Programador de Ordenador 3 933,92 947,93 966,89 Programador de Máquinas Auxiliares 3 933,92 947,93 966,89 Operador de Ordenador 5 884,62 897,89 915,85 5) ADMINISTRATIVOS Jefe de Administración de Primera 3 1.129,77 1.146,72 1.169,65 Jefe de Administración de Segunda 3 1.090,54 1.106,90 1.129,04 Oficial de Primera 5 933,92 947,93 966,89 Oficial de Segunda 5 884,62 897,89 915,85 Auxiliar 7 836,21 848,75 865,72 Aspirante-Formación 8 697,21 707,67 721,82 Telefonista 7 797,16 809,12 825,30 6) MERCANTILES Jefe de Ventas 3 1.090,54 1.106,90 1.129,04 Inspector de Ventas 4 1.022,17 1.037,50 1.058,25 Promotor-Viajante 4 884,62 897,89 915,85 Vendedor de Autoventa 5 977,61 992,27 1.012,12 Corredor de Plaza 5 977,61 992,27 1.012,12 PERSONAL NAVE DE FABRICACIÓN Encargado de Sección 4 912,62 926,31 944,84 Ayudante Encargado de Sección 8 865,66 878,64 896,21 Oficial de Primera 8 845,52 858,20 875,36 Oficial de Segunda 8 826,86 839,26 856,05 Operario de Línea 9 817,27 829,53 846,12 Auxiliar de Línea 10 737,25 748,31 763,27 PERSONAL CONTROL CALIDAD Control de Calidad 8 826,86 839,26 856,05 Ayudante de Control de Calidad s/plus 8 826,86 839,26 856,05 CÁMARAS Y MOVIMIENTOS Camarista de 1ª 8 845,52 858,20 875,36 Camarista de 2ª 8 826,86 839,26 856,05 Almacenero 8 826,86 839,26 856,05 9) PERSONAL OFICIOS AUXILIARES Oficial de Primera 8 884,62 897,89 915,85 Oficial de Segunda 8 845,52 858,20 875,36 Ayudante Ofc. Aux.9 817,27 829,53 846,12 10) PEONAJE Peón 10 797,16 809,12 825,30 Personal de Limpieza 10 777,25 788,91 804,69 11) SUBALTERNOS Conserje 6 817,28 829,54 846,13 Cobrador 6 817,28 829,54 846,13 Basculero-Pesador 6 817,28 829,54 846,13 Guarda-Jurado 6 817,28 829,54 846,13 Guarda-Vigilante 6 817,28 829,54 846,13 Ordenanza 6 817,28 829,54 846,13 Portero 6 817,28 829,54 846,13 Mozo de Almacén 6 817,28 829,54 846,13 A COMISIÓN NEGOCIADORA DO PRESENTE CONVENIO ESTIVO COMPOSTA, NA PARTE ECONÓMICA POLA DIRECCIÓN DA EMPRESA, E NA PARTE SOCIAL POLO COMITÉ DA MESMA. Lido o texto do presente Convenio, as partes deliberantes económica e social, acordan a súa aprobación asinándoo en proba de conformidade o 20 de setembro de 2017. POLA PARTE ECONÓMICA POLA PARTE SOCIAL Elfa López Xemma Novelle Marcos Directora Xeral Carmen Costas Villar Rubén Rúa González Luís Caso de los Cobos Ricardo Castro Buerger Director de Fábrica Cristina Santomé Ríos Ángeles Nuño Goberna Beatriz Patricia Stoleru Menu Recursos Humanos Lucia Gabriela Nouraddine Ruas Mahi